**נושא מס' 17: מלחמת העצמאות – שלב א'**

חשוב לזכור לבגרות שנושא מלחמת העצמאות מחולקת ל 4 חלקים ללימוד הנושא:

1. מסוף נובמבר1947 -מרץ 1948 (כולל תחילת תוכנית ד).

2. מאמצע מרץ 1948(פעולות תוכנית ד) ועד הקמת המדינה מאי 1948

3 . מאמצע מאי 1948 עד אמצע יוני 1948.(פלישת צבאות ערב, הקמת צהל )

4 . מאמצע יוני 1948 עד סוף המלחמה(מבלימה להתקפה וניצחון )

**המאפיינים הכלליים של המלחמה**

. **1. המלחמה מחולקת לשני שלבים עיקריים:**

שלב א': מה-30 בנובמבר 1947 ועד ה-14 במאי 1948 :המלחמה הפנימית בין היישוב היהודי לערביי א"י.

שלב ב': מה- 15 במאי 1948 עד מרץ 1949 :המלחמה בין מדינות ערב למדינת ישראל. ערביי א"י לחמו לצד מדינות ערב.

. **2 מטרות העל של הצדדים הלוחמים:** מטרת ערביי הארץ ומדינות ערב הייתה לטרפד את החלטת האו"ם בדבר הקמת מדינה יהודית, ולאחר שזו קמה, המטרה הייתה למוטט את המדינה הצעירה. מטרת הישוב היהודי ומדינת ישראל הייתה להביא להקמתה של המדינה ולהבטיח את קיומה. מבחינת הישוב היהודי ומדינת ישראל הייתה זו מלחמה קיומית של "להיות או לחדול.

1. **במלחמה לא הייתה קיימת הבחנה בין חזית ועורף:**

האוכלוסייה היהודית והערבית חיו בקרבה פיסית, עובדה שיצרה מצב בו היה על כל ישוב להילחם על קיומו. כל היישובים בארץ נתפסו כמוצבים צבאיים. חלק מהקרבות התרחש בערים המעורבות, כמו בטבריה, בחיפה, ביפו ובעכו

 . **4נתוני הפתיחה של המלחמה היו מאד קשים לצד היהודי:** הוא התמודד עם הקמת מדינה תוך כדי לחימה, נדרש להקים את מוסדות מדינה, להקים צבא ולפרק את המסגרות המחתרתיות ולקלוט עלייה גדולה תוך כדי לחימה, נאלץ להתמודד עם בעיות כלכליות ועם פלישת צבאות ערב למדינה בת כמה שעות בלבד.

**.5 ניצחונה של מדינת ישראל הושג במחיר נורא**: בתקופה זו נפלו בארץ ישראל כ 6000 יהודים, אזרחים. מספר האבדות היה אחוז אחד מקרב היישוב היהודי בארץ באותה תקופה (600 אלף) בנוסף לכך, מלחמת העצמאות הייתה מלחמת קיום של ממש

6. **למלחמה היו השלכות ובעיות שלא נפתרו:** בעיית הפליטים הפלסטיניים וקביעת גבולות המדינה )הקו הירוק(. 69 יחסי הכוחות בין הישוב היהודי לבין ערביי א"י בתחילת המלחמה

**שלב א' של מלחמת העצמאות – מלחמת פנים**

השלב הראשון החל מיד לאחר החלטת האו"ם על תכנית החלוקה ועד הכרזת העצמאות. יחסי הכוחות בין הצדדים הושפעו מהכוחות הלוחמים, מהמוטיבציה שלהם ומיכולת הארגון של הישוב האזרחי.

**יחסי הכוחות**

**הכוחות הערבים**

* **כוח צבאי**- ערביי א"י מנו ערב המלחמה כ-1.4 מיליון נפש. בשלב הראשון מנה הכוח הערבי בין 15 ל-20 אלף לוחמים, שהורכבו ממספר כוחות:

כוחות מקומיים בלתי סדירים- ערביי א"י הקימו מספר כוחות לוחמים, שמספר חייליהן הכולל הגיע לכ-12,000 לוחמים. דוגמא לכוח זה: "הג'יהאד הקדוש" שמנה כוח של עבד אל קאדר אל חוסייני, שפעל באזור ירושלים וכוח של חסן סלמה, שפעל באזור יפו ולוד.

צבא ההצלה- כוח שהקימה הליגה הערבית, כדי לסייע למאבקם של ערביי ישראל. הכוח מומן ע"י מדינות ערב ונשלח לא"י בינואר 1948. צבא ההצלה מנה כ-4,000-5,000 לוחמים שהגיעו מכל מדינות ערב. כוח מרכזי אחד פעל בהרי הגליל וכוח אחר, בפיקודו של פאוזי קאוקג'י, פעל באזור השפלה.

הלגיון הערבי- חיילים מצבא עבר הירדן. חיילים אלה היו מקצועיים ומאומנים יותר, מאחר וצבא עבר הירדן חומש ואומן ע"י הבריטים ובראשו עמד קצין בריטי. בשלב א' של המלחמה, לא נלחם הלגיון עצמו, אך קבוצות קטנות של מתנדבים ירדנים חדרו לארץ והצטרפו לכוחות ערב.

**כוח אזרחי וארגוני**- הבעיה הגדולה של הכוחות הערבים הייתה שההנהגה הערבית, שהורכבה מהשכבות העשירות, עזבה את א"י מיד עם פרוץ הקרבות והותירה את שאר האוכלוסייה בבלבול וללא משאבים כלכליים. כך נוצר מצב שהאוכלוסייה האזרחית לא תמיד התגייסה לטובת הלוחמים והכוחות הערבים לא היו מאורגנים ופעלו באופן עצמאי, מה שפגע ביכולתם הצבאית הכוללת.

**הכוחות היהודים**

* **כוח צבאי**- הנהגת היישוב בראשות בן גוריון צפו את המלחמה עם מדינות ערב ועל כן נערכו מבעוד מועד לבניית כוח צבאי חזק ומאומן ככל האפשר. בן גוריון קיבל על עצמו את תיק הביטחון, שהעניק לו את האחריות להיערכות הצבאית לקראת מלחמה אפשרית. כוח הלחימה היהודי התבסס על שלוש המחתרות ומנה מספר כוחות לוחמים:

**אנשי ההגנה והפלמ"ח**- החל מסוף שנות השלושים, ההגנה לא הייתה כוח צבאי מחתרתי בלבד, אלא ארגון בעל מבנה ברור. בראש ההגנה עמד מטה כללי ושאר הכוחות חולקו במלחמת העצמאות לחטיבות.

כל חטיבה פעלה בגזרה מסוימת. אנשי הפלמ"ח היוו חלק מהכוח הכללי של ההגנה. חיילי הפלמ"ח אומנו במהלך מלחמת העולם השנייה ע"י הבריטים למקרה של פלישה גרמנית ועל כן אופיינו ברמת מיומנות לחימה גבוהה. ההגנה והפלמ"ח מנו יחד כ-50 אלף איש. ב-1 ביוני 1948 הוקם צה"ל, צבא הגנה לישראל, על בסיס התשתית של ארגון ההגנה. הגיוס לצה"ל היה גיוס חובה ולא על בסיס התנדבותי.

**האצ"ל והלח"י**- שתי המתרות הנוספות לחמו כנגד הכוחות הערבים, אך סרבו לקבל את מרות המטה הכללי. חברי האצ"ל מנו כ-3,000 לוחמים ואנשי הלח"י כ-300. המחתרות פעלו באופן עצמאי עד לפירוקן הסופי.

**מח"ל**- מתנדבי חוץ לארץ. כ-3,000 מתנדבים שרובם הגיעו מארה"ב. המתנדבים היו בעלי הכשרה צבאית קודמת והם תרמו רבות לבניית החילות החדשים של צה"ל ובמיוחד לחיל האוויר.

* **כוח אזרחי וארגוני-** עיקר כוחו של הכוח היהודי היה בארגונו: פרט לאצ"ל וללח"י כל הכוחות סרו למרות המטה הכללי, מה שאפשר להנהגת הישוב לפעול בצורה שיטתית ומתוכננת. הארגון היעיל כלל מחלקת גיוס ומחלקת רכש שהצטיידה בנשק מצ'כוסלובקיה כבר באפריל 1948 (בהסכמת הרוסים).

בנוסף, האוכלוסייה האזרחית הייתה מאורגנת ומגובשת ותרמה רבות לעמידת הכוחות היהודיים. האוכלוסייה האזרחית מילאה אחר הוראות ההנהגה בתחומי המזון, המים, עבודות הביצורים ועוד. היהודים חשו שהם נלחמים על עתידם ועל כן היו מוכנים להקריב רבות למען הניצחון ובכך גילו עוצמה רבה.

**יעדי הצדדים הלוחמים**

**יעדי ערביי א"י**- היעד המרכזי של ערביי א"י היה לסכל את תכנית האו"ם להקמת מדינה יהודית. הערבים התנגדו מבחינה עקרונית לרעיון חלוקת הארץ ולהקמת שתי מדינות.

* **אופן הפעולה של ערביי א"י- הכוחות הערביים פתו במתקפה משולבת כנגד הישוב היהודי ברחבי א"י. מתקפה זו התקיימה במספר חזיתות מרכזיות:**
1. **המלחמה בדרכים**- ערביי א"י פעלו על מנת למנוע את המעבר החופשי בדרכים הישירות וכך לנתק את הקשר בין ישובים יהודיים. דרכי התחבורה העיקריות שנפגעו היו בין חיפה לעמקים, בין תל אביב לנגב ובמיוחד הופנה מאמץ לפגיעה בכביש הגישה לירושלים. הערבים הצליחו לפגוע לא רק בדרכי תחבורה אלא גם בתשתיות מים וחשמל וכך גרמו לניתוק לפיצולו של היישוב.
2. **המצור על ירושלים**- בירושלים התגוררו 100 אלף יהודים והמצור נועד למנוע מהם אספקה של מוצרי יסוד. בהדרגה, עם התגברות ההתקפות של הכוחות הערבים הפכה ירושלים לעיר נצורה ומנותקת מהשפלה. הכוחות הערבים תקפו את שיירות האספקה לירושלים והסבר להן אבדות כבדות.
3. **הלחימה בערים המעורבות**- הערבים ביצעו מעשי טרור כנגד יהודים בכל הערים המעורבות כיפו, טבריה, חיפה, צפת וירושלים. הטרור התבטא בירי צלפים לעבר שכונות יהודיות, בהטלת רימונים, הנחת מטעני נפץ ופיצוץ מכוניות תופת בלב אזורים יהודיים.

 בחיפה: נרצחו 39 עובדי בתי הזיקוק ופוצצה מכונית דואר במרכז חיפה.

 בירושלים: 50 איש נהרגו מפיצוץ שתי מכוניות תופת ברחוב בן יהודה.

**יעדי הישוב היהודי**- היעד המרכזי של הכוחות היהודיים היה להוכיח את יכולתו להקים מדינה יהודית, על אף כל הקשיים שניצבו בדרכו.

**אופן הפעולה של הישוב היהודי**- באופן כללי, אופן הפעולה של הישוב היהודי נחלק לשני שלבים:

* 1. התגוננות- מתחילת הלחימה ועד מרץ
	2. מתקפה- החל מחודש מרץ.

התגוננות- בעקבות המתקפה הערבית בשכונות המעורבות והטלת המצור על הישובים היהודיים, נאלץ הישוב היהודי לנקוט במספר פעולות התגוננות:

1. **שיירות אספקה**- על מנת לשבור את המצור שהוטל על ירושלים ויישובים מבודדים, יצאו לאותם יישובים שיירות של לוחמים ובידם אספקה ותגבורת. במסגרת מאמצים אלה איבד היישוב היהודי לוחמים רבים במספר אירועים קשים.
2. **משטר קיצוב**- נקבע בירושלים משטר קיצוב, שעליו הופקד דב יוסף, המושל הצבאי של העיר שפיקח על חלוקת כרטיסי המזון ועל בורות המים. הודות לפיקוח קפדני זה, הצליחו תושבי ירושלים לשרוד את המצור ואת קשיי הצמא והרעב.

**תוכנית ד**

מתקפה- ב-10 במרץ 1948 אושרה ע"י הנהגת היישוב והמטה הכללי של ההגנה תכנית ד', שנחשבת כנקודת מפנה בשלב הראשון של מלחמת העצמאות.

הנהגת היישוב הבינה כי על מנת לשנות את יחסי הכוחות, יש צורך במעבר מאסטרטגיה מתגוננת לאסטרטגיה התקפית, הכוללת פעולות יזומות כנגד הכוחות הערביים. בנוסף הוחלט לאמץ דפוסי פעולה של צבא סדיר.

מטרת התכנית הייתה להשתלט על שטחה של המדינה העברית והגנה על גבולותיה וגם על גושי ההתיישבות והאוכלוסייה העברית שמחוץ לגבולות. כדי להשיג את ההשתלטות יש להילחם בכל סוג של אויב, הפועל מבסיסים אשר מחוץ לשטח המדינה או מתוכה.

התכנית הורכבה משלוש נקודות עיקריות:

**הגנה יעילה והתבססות בערים מעורבות**- שיפור ההגנה ע"י ביצור היישובים וחסימת דרכי הגישה של האויב ע"י תפיסת מוצבים החולשים על הדרכים, פיצוץ גשרים ומיקוש. במקביל נקבע כי יש לחזק את השליטה היהודית בערים המעורבות.

**כיבוש שטח המדינה היהודית**- התכנית ביקשה לכבוש את כל השטח שניתן למדינה היהודית, על פי תכנית החלוקה. לשם כך נקבע כי יש לפנות כפרים ערביים הקרובים ליישובים יהודיים, לתפוס תחנות משטרה ובסיסים בריטיים שהתפנו, ואף לכבוש כפרים ערביים, במטרה להשתלט על עורקי התחבורה הראשיים.

**מצור על ישובים ערביים וכיבוש בשטח האויב**- הטלת מצור על ערים ערביות במטרה לשבור את רוח האוכלוסייה וכדי ללחוץ על האויב ובמקביל הוחלט לכבוש שטחים נוספים, שלא יועדו למדינה היהודית, אך שהיו חיוניים כדי ליצור רצף טריטוריאלי.

**הישגי וקשיי הצדדים במהלך שלב א':**

**הישגי הערבים**

1. **ניתוק יישובים יהודיים-** הכוחות הערביים הצליחו לנתק את צירי התנועה המרכזיים בגליל ובאזור יהודה ובכך נותקו יישובים רבים. ניתוק זה פגע ברצף של הישוב היהודי, החליש אותו ודרש מהישוב להוציא שיירות רבות, שחלקן הגדול נפגע.
2. **הטלת מצור על ירושלים-** הערבים הצליחו לנתק את ירושלים מהשפלה והדפו את הניסיונות היהודים לפרוץ את המצור, באמצעות שיירות. הערבים ניצלו את הפריסה הגאוגרפית שלהם בהרי יהודה כדי לסכל את פריצת המצור ויצרו תחושה שתוך זמן מה ירושלים תיפול בידיהם.

**קשיי הערבים**

1. **קריסה החל מאפריל 1948-** מרגע שהישוב הוציא לפועל את תכנית ד', הערבים מצאו את עצמם תחת מתקפה ולא הצליחו לערוך ארגון מחדש של כוחותיהם. הכוחות היהודיים כבשו שטחים רבים, שהיו נחוצים לערבים כדי לנתק את הישוב היהודי ופגעו רבות במורל התושבים.
2. **ראשית היווצרות בעיית הפליטים-** בניגוד לאוכלוסייה האזרחית היהודית, אשר עמדה בנחישות בקשיי הלחימה, ההנהגה הערבית מיהרה לעזוב את א"י ובעקבותיה גם אוכלוסייה נוספת, אשר שוכנעה כי יהיה ביכולתם לחזור לכפריהם לאחר שישראל תיכבש בידי מדינות ערב.

**קשיי הישוב היהודי**

1. **המצור על ירושלים**- מאה אלף יהודים בירושלים מצאו את עצמם נצורים במשך חודשים רבים ונאלצו להתקיים ללא אספקה סדירה של מזון ומים. המצור ניתק את ירושלים מיתר הישוב ועורר חשש שמא היהודים בה לא יעמדו בקשיים ויינטשו.
2. **הרעת המצב הביטחוני**- במרץ 1948 החמיר מאד מצבו של היישוב היהודי: מספר יישובים בצפון הארץ ובדרומה נותקו משאר יישובי הארץ, המצור על ירושלים התחזק ותוך ארבעה ימים נפלו שלוש שיירות, שיירת נבי דניאל, שיירת יחיעם ושיירת חולדה, ובסה"כ נהרגו כ-79 מאנשיהן.

גם בערים המעורבות היה המצב בכי רע – השכונות היהודיות ומרכזי המסחר היהודים הותקפו חדשות לבקרים, והמתקפות גבו הרוגים רבים.

**הישגי הישוב היהודי**

1. **כוחו של העורף-** העורף היהודי הוכיח יכולת עמידה גבוהה ולא נכנע למרות המחסור במזון ובמים. העורף האזרחי פעל על פי הוראות ההנהגה היהודית והצליח למרות הקשיים לשמור על שגרת חיים ולסייע ללוחמים. כוח עמידותו של הישוב העיד על המוטיבציה והנחישות הגבוהה של הישוב היהודי.
2. **הישגים צבאיים-** תכנית ד' הצליחה לעמוד במטרותיה: הערים המעורבות נכנעו ותושבים ערבים רבים עזבו אותן, שטחים רבים נכבשו והישוב היהודי הצליח ליצור רצף טריטוריאלי ממטולה ועד הנגב.

גם ירושלים נשלטה ברובה ע"י ההגנה. הישג זה העמיד את היישוב בתנאי פתיחה טובים יותר לקראת פלישתם של צבאות ערב, לאחר עזיבת הבריטים.

**2.**. **פרשת דיר-יאסין –** כוחות האצ"ל והלח"י כבשו את הכפר דיר-יאסין שליד ירושלים )כיום גבעת שאול(. מכפר זה יצאו חמושים שפגעו בכוחות המגן היהודיים. במהלך הלחימה בכפר נהרגו עשרות ומאות מתושבי הכפר, אם כי קיים ויכוח עד היום על כמות ההרוגים. מרבית ההרוגים היו נשים וילדים שסירבו להתפנות למרות הכרוזים שפוזרו קודם ההתקפה. הפרשה עוררה זעזוע רב בחברה הישראלית ובמידה רבה יותר בקרב האוכלוסיה הערבית. השמועה שנפוצה בעקבות האירוע הייתה כאם היהודים ערכו טבח באוכלוסיה אזרחית בכפר. השמועה שהתפשטה ברחבי הישובים הערביים בארץ, זירזה את בריחת הערבים מאזורי הקרבות ויציאתם את הארץ, כפי שיפורט בפרק העוסק בהיווצרות בעיית הפליטים הפלסטינים. נפילת חיפה בידי הכוחות היהודיים, ובעקבותיה טבריה, צפת, יפו, עכו והגליל המערבי כולו, מסמלות את המפנה שנוצר בעקבות תכנית ד'. ערב סיום המנדט הבריטי, נוצר רצף טריטוריאלי יהודי ממטולה בצפון ועד באר טוביה בדרום, אם כי, הרובע היהודי בירושלים, גוש עציון וישובי ים המלח נותרו מנותקים.

**הקמת המדינה-** היהודים ניצלו את תקופת עזיבת הבריטים כדי להקים מוסדות לאומיים, שהיוו בסיס למדינה שבדרך. הישגי הכוחות היהודיים הובילו לכך שעם עזיבת הבריטים את הארץ, ב-14 במאי 1948, הכריז בן גוריון את הכרזת העצמאות וייסד את המדינה היהודית